น้องสาวหายนะ

น้องสาวหายนะ เป็นละครโทรทัศน์ไทยปี พ.ศ. 2568 นำแสดงโดยพลอยชมพู ศุภทรัพย์, สรัลชนา อภิสมัยมงคล, ปริยพิชญ์ ยู และกัญญารัตน์ เรืองรุ่ง ดัดแปลงจากนวนิยายเรื่อง “ เพลิงบุปผา ” ของ จินต์นัชชา มณีศรีวงษ์ (ใบสน) ว่าด้วยเรื่องราวของพี่น้องตระกูลบุปผาจินดา ที่ความลับของครอบครัวค่อย ๆ ถูกเปิดเผย หลังจากน้องสาวคนเล็กตกลงมาจากชั้นบนสุดของบ้านพักตากอากาศและหายตัวไป

กำกับโดยตะวัน จารุจินดาและผลิตโดยจีเอ็มเอ็มทีวีร่วมกับ Snap25 ละครเรื่องนี้ได้รับการประกาศให้เป็นหนึ่งในละครโทรทัศน์ของจีเอ็มเอ็มในปี พ.ศ. 2567 ในงาน "GMMTV2024: UP&ABOVE Part 2" เมื่อวันที่ 23 เมษายน พ.ศ. 2567 เริ่มออกอากาศตอนแรกเมื่อวันที่ 30 มิถุนายน พ.ศ. 2568 ออกอากาศทุกวันจันทร์และอังคาร เวลา 20:30 น . ทางช่องจีเอ็มเอ็ม 25 และ 22:30 น. ทางวิว

หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย

 เรื่องย่อ 
ฉัตรฟ้า (กัญญารัตน์ เรืองรุ่ง) น้องสาวคนเล็กของตระกูลบุปผจินดา ที่เพิ่งได้รับมรดกก้อนใหญ่จากพ่อและกำลังจะแต่งงาน พลัดตกจากชั้นบนสุดของบ้านพักตากอากาศ ทำให้พี่สาวทั้งสามคนตกตะลึง แต่ร่างของเธอก็หายไป พี่สาวทั้งสามคนคือ ใบบัว บุณฑริกา (พลอยชมพู ศุภทรัพย์), ชมพู ชมพูนุท (สรัลชนา อภิสมัยมงคล) และ พิชา พุดพิชญา (ปริยพิชญ์ ยู) จึงตกเป็นผู้ต้องสงสัย พวกเธอจึงต้องสืบหาความจริง ยิ่งสืบหาความจริงก็ยิ่งพบความสัมพันธ์อันเน่าเฟะที่ซ่อนอยู่ภายใต้คำว่า "ครอบครัว"

 นักแสดงและตัวละคร 
 นักแสดงหลัก 
 พลอยชมพู ศุภทรัพย์ รับบท บุณฑริกา บุปผจินดา (ใบบัว)
 สรัลชนา อภิสมัยมงคล รับบท ชมพูนุช บุปผจินดา (ชมพู / ชม)
 ปริยพิชญ์ ยู รับบท พุดพิชญา บุปผจินดา (พิชา)
 กัญญารัตน์ เรืองรุ่ง รับบท ฉัตรฟ้า บุปผจินดา (ฉัตร)

 นักแสดงสมทบ 
 ภัชธร ธนวัฒน์ รับบท นิรมล บุปผจินดา (ป่าน)
 กวิน แคสกี้ รับบท เข้ม
 ลุค อิชิกาวะ พลาวเดน รับบท อาชว์ / มังกร
 ธนัชชัย วิจิตรวงศ์ทอง รับบท ณทัต
 วชิรวิชญ์ เรืองวิวรรธน์ รับบท ธนา
 ศิวกร เลิศชูโชติ รับบท เชน
 รามาวดี นาคฉัตรีย์ รับบท พิมล บุปผจินดา
 ปรเมศร์ น้อยอ่ำ รับบท อโศกสปัน บุปผจินดา (อโศก)
 สุรวุฑ ไหมกัน รับบท ขจร บุปผจินดา
 นัยนา คชแสง รับบท โฉมฉาย (ป้าโฉม)
 ดวงดาว จารุจินดา รับบท คุณหญิงเรวดี

 นักแสดงรับเชิญ 
 จุฑาพิชญ์ อินทร์จันทร์ รับบท ซาร่า
 ปีเตอร์ ธูนสตระ รับบท ฉัตรชัย
 น้ำทิพย์ เสียมทอง รับบท นงผกา บุปผจินดา (ฝ้าย)
 ด.ญ.รัญชนา รงควิลิต รับบท บุณฑริกา บุปผจินดา (ใบบัว) (ตอนเด็ก)
 ด.ญ.รับบท ชมพูนุช บุปผจินดา (ชมพู/ชม) (ตอนเด็ก)
 ด.ญ.ธันย์ธรส เอี่ยมเสริมศรี รับบท พุดพิชญา บุปผจินดา (พิชา) (ตอนเด็ก)
 ด.ญ.อะมีณยา จารุจินดา รับบท ฉัตรฟ้า บุปผจินดา (ฉัตร) (ตอนเด็ก)
 ฐิติยาภา โชติชัยชรินทร์
 ปัจจุบัน โชคกุลวัฒน์
 ณัฐนิชา วัจนะรัตน์

 อ้างอิง